Lausunto Kansanvalta 2007-toimikunnan mietinnöstä,
Edustuksellinen demokratia

Suomen Kristillisdemokraattinen puolue haluaa kiinnittää lausunnossaan huomiota seuraaviin asioihin, jotka käyvät ilmi myös mietinnöstä.

1.	Puolue pitää hyvänä asiana, että julkisista puoluerahoista varattaisiin määrärahat yhteiskunnallisen tutkimuksen tekemiseen, koulutukseen ja julkaisutoimintaan. Vaaleissa, missä kaikilla parlamentaarisilla puolueilla on sama määrä ehdokkaita tulisi myös olla samansuuruinen ylimääräinen vaalituki. Edustajamäärään sidottu laskentamalli ei ole oikeudenmukainen tällaisissa vaaleissa.
2.	Kaikilla puolueilla on varmasti yhteisenä huolena alhainen äänestysaktiivisuus. Siihen vaikuttavista tekijöistä osa on kuitenkin puolueiden omaa toimintaa koskevia asioita, kuten vaaliteemojen asiasisällöt.
Äänestysaktiivisuuteen voi kuitenkin vaikuttaa mahdollisimman objektiivisella, esimerkiksi oikeusministeriö vetoisella, vaaleja koskevalla tiedottamisella sekä toimivilla vaalien teknisillä järjestelyillä. 
Myös poliittisen toiminnan tiedottamisen lisääminen kouluissa ja oppilaitoksissa esim. oikeusministeriön toimesta nähdään hyvänä ja tarpeellisena.
Äänestäminen tulee Kristillisdemokraattien mielestä säilyttää vapaaehtoisena eikä liittää siihen mitään muuta velvoitetta kuin ei sanktioitu kansalaisvelvollisuus. 
3.	Nykyinen vaalirytmi on perusteltua ja vaalien yhdistäminen saattaa enemmän aiheuttaa sekaannusta kuin hyötyä.
Nykyistä vaalijärjestelmä ei ole oikeudenmukainen ja sitä tulisikin tarkentaa. Tämä epäoikeudenmukaisuus on suurin äänestysaktiivisuutta alentavista tekijöistä. Äänestäjät kokevat, että heidän antamansa ääni ei aina kohdennu juuri tarkoittamalleen henkilölle tai edes puolueelle. Lisäksi nykyinen järjestelmä ja vaalipiirijako ajaa jopa suuret puolueet solmimaan vaaliliittoja parantaakseen suhteellisuutta.
Kristillisdemokraatit yhtyvät toteamukseen siitä, että perustuslaissa säädetyn kansalaisten yhdenvertaisuusvaatimus ei toteudu sellaisissa vaalipiireissä, missä on yli kymmenen prosenttiyksikön äänikynnykset. Vaalipiirijakoja tulee tarkistaa. 
Edellytämme, että oikeusministeriön  selvitystä suhteellisuuden parantamiseksi jatketaan niin, että parannettu malli voisi olla jo 2011 käytössä.
4.	Pidämme erittäin tarpeellisena ja tervetulleena parantaa  
valtuustoryhmien tiedollisia ja taloudellisia edellytyksiä toimia kunnissa. Myös valtuuston vallan siirtymistä johtaville poliitikoille ja virkamiehille tulee palauttaa takaisin valtuustolle. 

Helsingissä 30.9.2005

Suomen Kristillisdemokraatit rp

_________________________________________________
Annika Kokko, puoluesihteeri